VEB.RF. VEB.RF (2018-yilgacha Vneshekonombank, 1988-yilgacha SSSR Vneshtorgbank) – Rossiyaning yirik davlat korporatsiyasi. „VEB.RF davlat taraqqiyot korporatsiyasi toʻgʻrisida“gi maxsus federal qonun asosida faoliyat olib boradi. Faoliyatining asosiy maqsadi – Rossiyaning iqtisodiy rivojlanishiga hissa qoʻshish hisoblanadi. Soʻnggi 10 yil mobaynida umumiy qiymati 4 trillion rubldan ortiq boʻlgan 200 ta investitsiya loyihasi amalga oshirgan. Tarixi. 1922-yildan 1991-yilgacha SSSR tashqi iqtisodiy faoliyat davlat banki sifatida faoliyat olib borgan. Rossiya Federatsiyasi Prezidentining 2018-yil 24-maydagi farmoni bilan Igor Shuvalov „VEB.RF“ raisi etib tayinlandi. 2018-yil 28-noyabrda Rossiya Federatsiyasi Prezidenti korporatsiyaning funksiyalari toʻgʻrisidagi qonunni imzolagan.